Ulied Missierhom Il-blat għoli fl-irdum Imdellel b'qamar mimli, Jiġġebbed, jitwal u jieħu elf sura. Jidwu ilħna mkarkra għajjiena Ta' erwieħ mgħarrqa Taħt tnax-il qama ilma, U karba twila mriegħda Tfakkar l-ewwel ġrajja Meta l-ulied ċappsu jdejhom bl-aħmar U sikru, Bħal bhima xammru mnifsejhom; Kixfu njiebhom sofor. L-erwieħ jitnikktu Għax ulied ulied uliedhom Jitqatlu kienu u jibqgħu… Tassew ulied missierhom.